Drexel-háskóli - Wikipedia, frjálsa alfræðiritið

# Drexel-háskóli

### Úr Wikipediu, frjálsa alfræðiritinu

Mario the Magnificent, lukkudýr skólans.

Drexel-háskóli (Drexel University) er bandarískur einkaskóli og rannsóknarháskóli í Philadelphiu í Pennsylvaníu. Anthony J. Drexel stofnaði skólann árið 1891. Forseti skólans er Constantine Papadakis.

Stefna skólans hefur frá upphafi verið sú að veita fólki af báðum kynjum og óháð uppruna hagnýta menntun í vísindum. SKólinn hét upphaflega Drexel Institute of Art, Science and Industry en árið 1936 var nafninu breytt í Drexel Institute of Technology og 1970 var því aftur breytt í Drexel University. Þann 1. júlí 2002 sameinaðist MCP Hahnemann University formlega Drexel-háskóla og til varð læknaskóli Drexel-háskóla, Drexel University College of Medicine. Haustið 2006 var stofnaður lagaskóli Drexel-háskóla, Drexel College of Law.

U.S. News & World Report taldi Drexel-háskóla vera 109. besta háskóla Bandaríkjanna árið 2006 í flokki skóla sem veita doktorsgráður.[1] Tímaritið Business Week taldi að árið 2007 væri grunnnámið í viðskiptafræði við Drexel-háskóla það 58. besta í Bandaríkjunum[2] Stolt skólans er þó verkfræðiskólinn.

Við skólann starfa rúmlega 1.300 kennarar og þar eru á 12. þúsund grunnnemar og á 6. þúsund framhaldsnemar. Fjárfestingar skólans nema um hálfum milljarði bandaríkjadala. Einkunnarorð skólans eru „Science, Industry, Art“ eða „Vísindi, iðnaður og list“.

## [breyta] Gallerí

## [breyta] Tilvísanir

1. ↑ USNews.com: America's Best Colleges 2006: National Universities: Top Schools
2. ↑ Business Week Undergrad B-School Rankings

## [breyta] Tenglar

- Vefsíða skólans

| Þessi grein sem fjallar um skóla eða skylt efni er stubbur. Þú getur hjálpað til með því að bæta við hana

Af „http://is.wikipedia.org../../../d/r/e/Drexel-h%C3%A1sk%C3%B3li.html“

Flokkar: Skólastubbar | Háskólar í Pennsylvaníu | Philadelphia | Stofnað 1891

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- Deutsch
- English
- Français
- 日本語